CELEX: 52003PC0056
Language: fi
Date: 2003-02-06
Title: Ehdotus: neuvoston päätös yhteisön kannasta Euroopan yhteisön ja Sveitsin valaliiton sopimuksella tietyistä julkisiin hankintoihin liittyvistä näkökohdista perustetun julkisten hankintojen sekakomiten työjärjestykseen

Avis juridique important

|

52003PC0056

Ehdotus: neuvoston päätös yhteisön kannasta Euroopan yhteisön ja Sveitsin valaliiton sopimuksella tietyistä julkisiin hankintoihin liittyvistä näkökohdista perustetun julkisten hankintojen sekakomiten työjärjestykseen  /* KOM/2003/0056 lopull. */  

Ehdotus: NEUVOSTON PÄÄTÖS yhteisön kannasta Euroopan yhteisön ja Sveitsin valaliiton sopimuksella tietyistä julkisiin hankintoihin liittyvistä näkökohdista perustetun julkisten hankintojen sekakomiten työjärjestykseen(komission esittämä)PERUSTELUTEuroopan yhteisön ja Sveitsin valaliiton sopimus tietyistä julkisiin hankintoihin liittyvistä näkökohdista tuli voimaan 1 päivänä kesäkuuta 2002. Sopimuksen 11 artiklassa määrätään, että on perustettava julkisten hankintojen sekakomitea, joka muodostuu osapuolten edustajista ja joka vastaa sopimuksen hallinnoinnista ja asianmukaisesta soveltamisesta. Tässä tarkoituksessa sekakomitea vaihtaa näkemyksiä ja tietoja ja toimii osapuolten välisenä neuvotteluelimenä. Osapuolet ilmoittavat toisilleen vastavuoroisesti II luvun asianmukaisen soveltamisen edellyttämällä tavalla niiden asiaankuuluvaan lainsäädäntöön suunnitelluista muutoksista, jotka kuuluvat tai saattavat kuulua tämän sopimuksen soveltamisalaan (7 artiklan 1 kohta). Osapuolet ilmoittavat toisilleen kaikista tämän sopimuksen tulkintaan ja soveltamiseen liittyvistä seikoista (7 artiklan 2 kohta).Komitean tehtäviin ja valtuuksiin kuuluu muun muassa:- laatia luettelot, joista ilmenevät ne tilanteet, joissa syrjimättömyyden periaatetta on sovellettu, jotta 6 artiklan toimivuutta voitaisiin tarkastella viimeistään viiden vuoden kuluttua sopimuksen voimaantulosta (6 artiklan 3 kohta)- ratkaista erimielisyydet, jotka jompikumpi osapuolista on esittänyt sen ratkaistaviksi (10 artikla)- tarkastella säännöllisesti sopimuksen liitteitä ja muuttaa niitä jommankumman osapuolen pyynnöstä (11 artiklan 4 kohta).* * *Työjärjestyksessä määrätään muun muassa vuorottelusta puheenjohtajana toimimisessa, sihteeristön tehtävien määrittelystä, kokousten koollekutsumisesta, valtuuskuntien kokoonpanosta, asialistojen ja pöytäkirjojen laatimisesta ja hyväksymisestä, päätösten tekemisestä, myös kirjallisessa menettelyssä, kulujen kattamisesta, luottamuksellisuudesta ja sopimuksessa edellytettyjen työryhmien toiminnasta.Edellä kerrotuin perustein neuvostoa pyydetään määrittelemään päätöksellään Euroopan yhteisön kanta Euroopan yhteisön ja Sveitsin valaliiton sopimuksella tietyistä julkisiin hankintoihin liittyvistä näkökohdista perustetun sekakomitean päätösluonnoksen N:o 1/2002 hyväksymiseen, jotta sekakomitea voi vahvistaa sen hallinnoinnin ja toiminnan kannalta välttämättömän työjärjestyksensä.Ehdotus: NEUVOSTON PÄÄTÖS yhteisön kannasta Euroopan yhteisön ja Sveitsin valaliiton sopimuksella tietyistä julkisiin hankintoihin liittyvistä näkökohdista perustetun julkisten hankintojen sekakomiten työjärjestykseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston, ja tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom [1] ja erityisesti sen 7 artiklan 3 kohdan,[1]  EYVL L 114, 30.4.2002, s. 1.ottaa huomioon Euroopan yhteisön ja Sveitsin valaliiton sopimuksen tietyistä julkisiin hankintoihin liittyvistä näkökohdista [2] ja erityisesti sen 11 artiklan,[2]  EYVL L 114, 30.4.2002, s. 430.ottaa huomioon komission ehdotuksen [3],[3]  EYVL C [...], [...], s. [...]sekä katsoo seuraavaa:(1) Euroopan yhteisön ja Sveitsin valaliiton sopimus tietyistä julkisiin hankintoihin liittyvistä näkökohdista (jäljempänä 'julkisia hankintoja koskeva sopimus') tuli voimaan 1 päivänä kesäkuuta 2002.(2) Julkisia hankintoja koskevan sopimuksen 11 artiklan 1 kohdalla perustetaan sekakomitea, joka vastaa sopimuksen hallinnoinnista ja asianmukaisesta soveltamisesta.(3) Julkisia hankintoja koskevan sopimuksen 11 artiklan 2 kohdassa edellytetään, että sekakomitea vahvistaa oman työjärjestyksensä.(4) Yhteisön on määriteltävä työjärjestyksen hyväksymistä koskeva kantansa, joka on vahvistettava sekakomiteassa.ON PÄÄTTÄNYT SEURAAVAA:Ainoa artiklaEuroopan yhteisön ja Sveitsin valaliiton sopimuksen tietyistä julkisiin hankintoihin liittyvistä näkökohdista 11 artiklan 1 kohdassa perustetussa sekakomiteassa vahvistettava Euroopan yhteisön kanta perustuu tämän päätöksen liitteenä olevaan luonnokseen sekakomitean päätökseksi.Tehty Brysselissä päivänä kuuta .Neuvoston puolestaPuheenjohtajaLIITEEUROOPAN YHTEISÖN JA SVEITSIN VALALIITON SOPIMUKSELLA TIETYISTÄ JULKISIIN HANKINTOIHIN LIITTYVISTÄ NÄKÖKOHDISTA PERUSTETUN JULKISTEN HANKINTOJEN SEKAKOMITEAN PÄÄTÖS N:o 1/2002...työjärjestyksen vahvistamisesta(../../..)SEKAKOMITEA, jokaottaa huomioon Euroopan yhteisön ja Sveitsin valaliiton sopimuksen tietyistä julkisiin hankintoihin liittyvistä näkökohdista (jäljempänä 'sopimus') ja erityisesti sen 11 artiklan 2 kohdan,sekä katsoo, että sopimus tuli voimaan 1 päivänä kesäkuuta 2002,ON PÄÄTTÄNYT VAHVISTAA SEURAAVAN TYÖJÄRJESTYKSEN:1 artiklaPuheenjohtajaSekakomitean puheenjohtajana toimivat vuorottain, kalenterivuoden kerrallaan, Euroopan yhteisö ja Sveitsin valaliitto, jäljempänä 'osapuolet'.2 artiklaSihteeristöPuheenjohtaja toimii samalla komitean sihteeristönä. Puheenjohtaja toimittaa sen osapuolen, joka ei ole puheenjohtaja, valtuuskunnan päällikölle sihteeristön toiminnasta vastaavan henkilön nimen ja yhteystiedot.3 artiklaKokoukset1. Puheenjohtaja vahvistaa sen osapuolen, joka ei ole puheenjohtaja, valtuuskunnan päällikköä kuultuaan kokousten ajankohdan ja paikan.2. Mikäli sen osapuolen, joka ei ole puheenjohtaja, valtuuskunnan päällikkö pyytää ylimääräisen kokouksen pitämistä, puheenjohtaja kutsuu kokouksen koolle 30 päivän kuluessa siitä, kun pyyntö on vastaanotettu.3. Komitean kokoukset eivät ole julkisia, ellei toisin päätetä.4 artiklaValtuuskunnat1. Osapuolet nimittävät valtuuskuntiensa päälliköt, jotka toimivat kokousten ulkopuolella yhteyshenkilöinä kaikissa sopimukseen liittyvissä asioissa.2. Ennen kutakin kokousta valtuuskuntien päälliköt ilmoittavat toisilleen valtuuskuntansa kokoonpanon.3. Komitea voi kutsua valtuuskuntiin kuulumattomia henkilöitä kokouksiinsa antamaan tietoja määrätyistä aiheista.5 artiklaKirjeenvaihtoKaikki komitean puheenjohtajalle osoitettu ja puheenjohtajan laatima kirjeenvaihto lähetetään komitean sihteeristölle. Sihteeristö toimittaa jäljennöksen kaikesta sopimukseen liittyvästä kirjeenvaihdosta sen osapuolen, joka ei ole puheenjohtaja, valtuuskunnan päällikölle ja Sveitsin edustustolle Euroopan unionissa sekä EU:n komissiolle.6 artiklaKokousten asialista1. Puheenjohtaja laatii kunkin kokouksen alustavan asialistan. Alustava asialista on toimitettava sen osapuolen, joka ei ole puheenjohtaja, valtuuskunnan päällikölle viimeistään 15 arkipäivää ennen kokouksen alkamista.Alustava asialista käsittää ne kohdat, jotka puheenjohtajaa on vähintään 21 päivää ennen kokouksen alkamista pyydetty merkitsemään asialistalle. Kohtia ei merkitä alustavalle asialistalle, ellei niihin liittyviä asiakirjoja ole tarvittaessa toimitettu puheenjohtajalle viimeistään asialistan lähettämispäivänä.2. Sekakomitea hyväksyy asialistan kunkin kokouksen alussa. Muita kuin alustavaan asialistaan sisältyviä kohtia voidaan sen osapuolen, joka ei ole puheenjohtaja, valtuuskunnan päällikön suostumuksella merkitä asialistalle.3. Puheenjohtaja voi sen osapuolen, joka ei ole puheenjohtaja, valtuuskunnan päällikön suostumuksella lyhentää kohdassa 1 mainittuja määräaikoja, kun erityiset syyt sitä edellyttävät.7 artiklaPöytäkirjat1. Sihteeristö laatii kunkin kokouksen pöytäkirjaluonnoksen. Luonnoksessa mainitaan tehdyt päätökset, laaditut suositukset ja hyväksytyt päätelmät. Pöytäkirjaluonnos on annettava komitean hyväksyttäväksi. Puheenjohtaja ja sen osapuolen, joka ei ole puheenjohtaja, valtuuskunnan päällikkö allekirjoittavat pöytäkirjan sen jälkeen kun se on hyväksytty. Kumpikin osapuoli säilyttää alkuperäiskappaleen pöytäkirjasta.2. Pöytäkirjaluonnos on laadittava 15 arkipäivän kuluessa kokouksen pitämisestä ja toimitettava komitean hyväksyttäväksi 9 artiklan mukaisena kirjallisena menettelynä. Mikäli kirjallista menettelyä ei saada päätökseen, komitea hyväksyy pöytäkirjan seuraavassa kokouksessaan.8 artiklaAsiakirjojen hyväksyminen1. Komitean suositukset annetaan nimellä 'suositus' ja päätökset nimellä 'päätös', ne numeroidaan juoksevasti, ja niihin merkitään hyväksymispäivämäärä sekä asiaviittaus.2. Komitean päätökset ja suositukset varustetaan puheenjohtajan ja sen osapuolen, joka ei ole puheenjohtaja, valtuuskunnan päällikön allekirjoituksella.3. Kumpikin osapuoli voi päättää kaikkien komitean hyväksymien asiakirjojen julkaisemisesta.9 artiklaKirjallinen menettely1. Komitean asiakirjat voidaan hyväksyä kirjallisessa menettelyssä, mikäli puheenjohtaja ja sen osapuolen, joka ei ole puheenjohtaja, valtuuskunnan päällikkö niin sopivat.2. Kirjallisen menettelyn noudattamista ehdottava osapuoli toimittaa asiakirjaluonnoksen toiselle osapuolelle. Toinen osapuoli ilmoittaa vastauksessaan, hyväksyykö se luonnoksen, ehdottaako se luonnokseen muutoksia tai vaatiiko se lisäpohdinta-aikaa. Mikäli luonnos hyväksytään, puheenjohtaja viimeistelee päätöksen tai suosituksen 8 artiklan mukaisesti.10 artiklaKulutKumpikin osapuoli vastaa komitean kokouksiin osallistumisesta aiheutuvista kuluistaan.11 artiklaLuottamuksellisuusKomitean neuvottelut ovat luottamuksellisia.12 artiklaTyöryhmätTyöryhmät toimivat komitean valtuuttamina, ja niiden on toimitettava komitealle kirjallinen selonteko kustakin kokouksestaan. Selonteko on toimitettava 2 artiklassa mainitulle komitean sihteeristölle. Työryhmät eivät voi tehdä päätöksiä, mutta ne voivat laatia komitealle osoitettuja suosituksia.Tehty ............../../...Julkisten hankintojen sekakomitean puolestaPuheenjohtaja Sen osapuolen, joka ei ole puheenjohtaja, valtuuskunnan päällikkö